Slanger finnes ikke naturlig i Makaronesia, men den lille blomsterpotteslangen fra Asia er innført til Kanariøyene og Madeira, og den amerikanske snoken er forvillet på Gran Canaria. Også andre krypdyrarter er innført av mennesker, for eksempel tropisk husgekko på Madeira og Kapp Verde, tyrkisk halvfingergekko på Kanariøyene, murgekko på Madeira og Azorene, og regnbueagam på Kapp Verde.